13 Bom di Jakarta

***13 Bom di Jakarta*** (judul rasmi ) ialah sebuah filem aksi ngeri jenayah pengintipan Indonesia 2023 terbitan Visinema Pictures. Filem ini diarahkan oleh Angga Dwimas Sasongko serta dibintangi oleh Chicco Kurniawan, Ardhito Pramono, dan Lutesha. *13 Bom di Jakarta* ditayangkan di pawagam pada 28 Desember 2023 sementara Malaysia bakal menayangkan filem ini pada 1 Februari 2024.

## Sinopsis
Filem ini menceritakan tentang keganasan sekumpulan pengganas yang ingin menyerang Jakarta, ibu kota Indonesia. Serangan 13 bom tersebut akan memusnahkan bandar dan meningkatkan angka korban yang begitu ramai dan 1 di antaranya adalah virus perantian untuk menghapuskan wang di bank dan dana penduduk. Agensi Balas Pengganas Indonesia () (ICTA) mendapatkan khabar tentang rancangan bom tersebut, dan mereka bertindak dengan menubuhkan satu pasukan ejen rahsia. Pasukan ejen rahsia tersebut dipimpin oleh Emil (Ganindra Bimo), seorang ejen yang berpengalaman dalam mengendalikan urusan besar. .

## Barisan pelakon

* Rio Dewanto sebagai Arok / Mejar Ismail Gani
* Puteri Ayudya sebagai Karin
* Chicco Kurniawan sebagai Oscar
* Ardhito Pramono sebagai William
* Ganindra Bimo sebagai Emil
* Lutesha sebagai Agnes
* Muhammad Khan sebagai Waluyo
* Rukman Rosadi sebagai Damaskus
* Niken Anjani sebagai Gita
* Andri Mashadi sebagai Fajar
* Aksara Dena sebagai Malik
* Alyssa Abidin sebagai Isteri Malik
* Mila Jamila sebagai Tia
* Yusuf Ozkan sebagai pengemis jalanan
* Chicco Jerikho sebagai pegawai pemeriksaan ICTA
* Toran Waibro sebagai penolong Karin
* Raeshard Octaviansha sebagai penjaga lori wang

## Produksi

### Pra-produksi
Filem ini pertama kali diumumkan pada 10 April 2023 melalui muat naik Instagram oleh pengarah dan penulis, Angga Dwimas Sasongko. Dalam muat naik tersebut, ia merungkai bahawa filem ini akan dihasilkan oleh Taufan Adryan, dengan penuisan dan cerita filem ini ditulis olehnya bersama M. Irfan Ramli, dan barisan pelakon telah dipilih. Filem ini pada asalnya bertajuk Start-Up-Dax bertujuan untuk produksi awal.

### Pemilihan pelakon
Pada 2 Jun 2023, Chicco Kurniawan, Ardhito Pramono, Lutesha, Rio Dewanto, Puteri Ayudya, Ganindra Bimo, Niken Anjani, Rukman Rosadi, Muhammad Khan dan Andri Mashadi disahkan akan berlakon di filem ini melalui sebuah pos di akaun Instagram pengarah sendiri.

### Penggambaran
Penggambaran utama bermula pada Jun 2023 dari Jakarta ke Klaten di Jawa Tengah selama 41 hari.

### Muzik
"Merintih Perih" digubah dan disusun oleh Reza Dwiputranto (sebagai Sore Band), dan dikeluarkan oleh Aksara Records.

## Pemasaran
Treler awal filem dilancarkan pada 17 November 2023. Treler utama filem pula dilancarkan pada 24 November 2023 bersama dengan sebuah poster.

## Pelancaran
*13 Bom di Jakarta* tayang perdana di festival filem Jogja-NETPAC Asian 2023 pada 2 Disember 2023 sebagai filem penutup festival tersebut. Filem ini mula ditayangkan di pawagam-pawagam Indonesia pada 28 Desember 2023. 

Filem ini bakal diedarkan oleh GSC Movies untuk pasaran Malaysia dan bakal ditayangkan di pawagam bermual 1 Februari sempena cuti sekolah. Filem ini juga bakal ditayangkan di Belanda menerusi Festival Filem Antarabangsa Rotterdam pada 29 Januari 2024.

Pada bulan April filem 13 Bombs in Jakarta turut memenangi dua kategori di Ho Chi Minh City Festival Filem Antarabangsa (HIFF) di Vietnam, iaitu Reka Bentuk Bunyi Terbaik dan Penyuntingan Terbaik.

## Sambutan
Filem ini mendapat sambutan yang tinggi di Indonesia apabila mendapat jumlah tontonan sebanyak 100 ribu pada hari pertama tayangan.

## Rujukan

## Pautan luar

*